techiaith/cofnodycynulliad_en-cy huggingface dataset:
English: Thank you. Llywydd, Jayne Bryant's absolutely right to recognise that the UK Government's own analysis does show that HS2 has the potential to harm Wales, and particularly south-west Wales, and yet they still categorise it as an England-and-Wales project. They do have the opportunity to address both this and the historic underfunding of and underinvestment in rail in Wales at the forthcoming spending review on 27 October. But, in particular response to the questions around the Burns commission, its 58 recommendations were accepted in principle by the Welsh Government, and they do align very well with our new transport strategy for Wales. The delivery unit has been established now in Transport for Wales, and that's pressing ahead with making those recommendations a reality. Burns did recommend six new stations at Newport Road, Cardiff parkway, Newport west, Newport east, Llanwern and Magor, and we accepted those recommendations, but those stations do require upgrades to the non-devolved south Wales main line to enable them. So, there's a great opportunity for the UK Government, at the forthcoming spending review to make real its talk of levelling up and to invest in this area in particular.
Welsh: Diolch. Lywydd, mae Jayne Bryant yn llygad ei lle yn cydnabod bod dadansoddiad Llywodraeth y DU ei hun yn dangos y gallai HS2 wneud niwed i Gymru, ac yn enwedig de-orllewin Cymru, ond maent yn dal i'w gategoreiddio fel prosiect Cymru a Lloegr. Maent ganddynt gyfle i fynd i'r afael â hyn ynghyd â thanariannu a thanfuddsoddi hanesyddol mewn perthynas â rheilffyrdd yng Nghymru yn yr adolygiad o wariant sydd ar y ffordd ar 27 Hydref. Ond i ymateb yn benodol i'r cwestiynau ynghylch comisiwn Burns, derbyniwyd ei 58 o argymhellion mewn egwyddor gan Lywodraeth Cymru, ac maent yn cyd-fynd yn dda iawn â'n strategaeth drafnidiaeth newydd i Gymru. Mae'r uned gyflawni wedi'i sefydlu bellach yn Trafnidiaeth Cymru, ac mae honno'n bwrw ymlaen â'r gwaith o wireddu'r argymhellion hynny. Argymhellodd Burns chwe gorsaf newydd yn Heol Casnewydd, parcffordd Caerdydd, gorllewin Casnewydd, dwyrain Casnewydd, Llan-wern a Magwyr, a gwnaethom dderbyn yr argymhellion hynny, ond mae angen uwchraddio prif reilffordd de Cymru, sydd heb ei datganoli, er mwyn galluogi'r gorsafoedd hynny. Felly, yn yr adolygiad o wariant sydd ar y ffordd, mae cyfle gwych i Lywodraeth y DU wireddu'r hyn a ddywed am godi'r gwastad a buddsoddi yn y maes hwn yn enwedig.
English: Minister, one of the main aims of the UK spending review is levelling up across the UK to increase and spread opportunity. However, as we've heard in the previous question today, Wales continues to face significant skills shortages, hindering the Welsh economy and the ability of the workforce to adapt to ever-changing industries and technologies. Research from the Open University shows that the Wales skills gap in 2020 was higher than in Scotland and six of the eight English regions. Out of 50,000 apprenticeship programmes started in 2019-20, just 740 were in manufacturing and 5,000 in construction. Minister, what guarantees can you provide that one of the priorities of the Welsh Government for allocating any increased funding coming to Wales will be used to level up the Welsh economy by meeting the needs of businesses to ensure that the skills shortages here in Wales are actually filled?
Welsh: Weinidog, un o brif nodau adolygiad o wariant y DU yw codi'r gwastad ledled y DU er mwyn cynyddu a lledaenu cyfleoedd. Fodd bynnag, fel y clywsom yn y cwestiwn blaenorol heddiw, mae Cymru'n parhau i wynebu prinder sgiliau sylweddol, sy'n rhwystro economi Cymru a gallu'r gweithlu i addasu i ddiwydiannau a thechnoleg sy'n newid yn barhaus. Mae ymchwil gan y Brifysgol Agored yn dangos bod bwlch sgiliau Cymru yn 2020 yn fwy na'r Alban a chwech o wyth rhanbarth Lloegr. O'r 50,000 o raglenni prentisiaeth a gychwynnwyd yn 2019-2020, 740 yn unig a oedd ym maes gweithgynhyrchu, a 5,000 ym maes adeiladu. Weinidog, pa warantau y gallwch eu rhoi mai un o flaenoriaethau Llywodraeth Cymru wrth ddyrannu unrhyw gyllid cynyddol a ddaw i Gymru fydd ei ddefnyddio i godi'r gwastad yn economi Cymru drwy ddiwallu anghenion busnesau er mwyn sicrhau na fydd prinder sgiliau yma yng Nghymru?
English: Well, there's a deep irony in that question, of course, because the UK Government is not funding the Welsh Government in respect of the £375 million that we would previously have received from the European Union, and much of that funding actually went into investing in skills, employability, apprenticeships, the Development Bank of Wales and other strategic infrastructure projects. So, there's clearly a disconnect between the Member's desire for additional funding in this area and the actual reality of what the UK Government is doing in terms of not living up to its promise that Wales wouldn't be a penny worse off.
Welsh: Wel, mae cryn dipyn o eironi yn y cwestiwn hwnnw, wrth gwrs, gan nad yw Llywodraeth y DU yn ariannu Llywodraeth Cymru mewn perthynas â'r £375 miliwn y byddem wedi'i dderbyn yn flaenorol gan yr Undeb Ewropeaidd, ac roedd llawer o'r cyllid hwnnw yn cael ei fuddsoddi mewn sgiliau, cyflogadwyedd, prentisiaethau, Banc Datblygu Cymru a phrosiectau seilwaith strategol eraill. Felly, mae'n amlwg fod datgysylltiad rhwng awydd yr Aelod am gyllid ychwanegol yn y maes hwn a realiti gwirioneddol yr hyn y mae Llywodraeth y DU yn ei wneud o ran peidio â chadw at ei haddewid na fyddai Cymru geiniog yn waeth ei byd.
English: Questions now from party spokespeople. The Conservatives spokesperson, Peter Fox.
Welsh: Cwestiynau nawr gan lefarwyr y pleidiau. Llefarydd y Ceidwadwyr, Peter Fox.
English: Diolch, Llywydd. Good afternoon, Minister. Minister, do you agree with the First Minister's previous claim that Plaid Cymru believes in voodoo economics and has a habit, and I quote again, of 'promising people things that I know are simply not possible'?
Welsh: Diolch, Lywydd. Prynhawn da, Weinidog. Weinidog, a ydych yn cytuno â honiad blaenorol y Prif Weinidog fod Plaid Cymru yn credu mewn economeg fwdw a bod ganddynt arfer, ac rwy'n dyfynnu unwaith eto, o 'addo pethau i bobl yr wyf i'n gwybod nad ydyn nhw'n bosibl'?
English: Llywydd, I'm not going to mediate between the Conservatives and Plaid Cymru on the floor of the Senedd. I will leave that to them to have those discussions themselves.
Welsh: Lywydd, nid wyf am gyfryngu rhwng y Ceidwadwyr a Phlaid Cymru ar lawr y Senedd. Gadawaf hynny iddynt hwy gael y trafodaethau hynny eu hunain.
English: Well, I can't thank you for that, Minister; I think you've ducked the question. It's a legitimate question from a party that is supposed to hold the Government to account. The Welsh Government's upcoming budget is one of the most significant that we will see in this place, and given the impact that the pandemic has had on people across Wales, this needs to be a budget that is focused on not just recovery, but one which is focused on aspiration. But the deal that your party is proposing to do with Plaid risks taking more money out of the pockets of our people. Plaid's manifesto included a number of potential stealth taxes, such as a junk food tax, a tax on drivers, a tourism tax, which has been mentioned and would have dire consequences for the hospitality sector in Wales. Of course, Welsh Government are also looking into the potential of a road tax and tourism tax - a double whammy for families across the country. Ultimately, we need an ambitious plan that embraces the future and puts an end to this dark COVID chapter we've all lived through. So, Minister, can you confirm that it is not your intention to introduce any new taxes in your upcoming budget, and can you outline whether your agreement with Plaid includes a specific agreement on the reform of council tax? Put simply, what will your co-operation agreement mean for the hard-working families of Wales? Thank you.
Welsh: Wel, ni allaf ddiolch i chi am hynny, Weinidog; credaf eich bod wedi osgoi ateb y cwestiwn. Mae'n gwestiwn dilys gan blaid sy'n dwyn y Llywodraeth i gyfrif. Mae'r gyllideb sydd ar y ffordd gan Lywodraeth Cymru yn un o'r rhai mwyaf arwyddocaol y byddwn yn eu gweld yn y lle hwn, ac o ystyried yr effaith y mae'r pandemig wedi'i chael ar bobl ledled Cymru, mae angen i hon fod yn gyllideb sy'n canolbwyntio nid yn unig ar adfer, ond ar ddyhead hefyd. Ond mae'r cytundeb y mae eich plaid yn bwriadu ei wneud â Phlaid Cymru yn mentro mynd â mwy o arian o bocedi ein pobl. Roedd maniffesto Plaid Cymru'n cynnwys nifer o drethi llechwraidd posibl, megis treth bwyd sothach, treth ar yrwyr, treth dwristiaeth, sydd wedi ei chrybwyll ac a fyddai'n arwain at ganlyniadau enbyd i'r sector lletygarwch yng Nghymru. Wrth gwrs, mae Llywodraeth Cymru hefyd yn archwilio'r posibilrwydd o dreth ffordd a threth dwristiaeth - ergyd ddwbl i deuluoedd ledled y wlad. Yn y pen draw, mae angen cynllun uchelgeisiol arnom sy'n edrych tua'r dyfodol ac sy'n dod â phennod dywyll COVID yr ydym wedi byw drwyddi i ben. Felly, Weinidog, a allwch gadarnhau nad yw'n fwriad gennych gyflwyno unrhyw drethi newydd yn eich cyllideb sydd ar y ffordd, ac wnewch chi ddweud a yw eich cytundeb â Phlaid Cymru'n cynnwys cytundeb penodol ar ddiwygio'r dreth gyngor? Yn syml, beth fydd eich cytundeb cydweithredu yn ei olygu i deuluoedd gweithgar Cymru? Diolch.
English: Llywydd, I'll be publishing the Welsh Government's draft budget and departmental budgets on 20 December, and there will be ample opportunity for colleagues to scrutinise the draft budget following that.
Welsh: Lywydd, byddaf yn cyhoeddi cyllideb ddrafft a chyllidebau adrannol Llywodraeth Cymru ar 20 Rhagfyr, a bydd digon o gyfle i'r cyd-Aelodau graffu ar y gyllideb ddrafft wedi hynny.
English: Now then, Minister, if we can discuss some of the issues that are of real interest to the people of Wales - there are huge challenges facing a number of businesses in Wales at the moment, who are having to cope with a substantial increase in energy costs. And that's having a particular impact on businesses that are intensive users of energy. We are aware of negotiations happening at a UK Government level. Can you tell us what discussions are happening within the Welsh Government, with you as finance Minister, to look at the possibility of providing additional support to those businesses in Wales affected by this?
Welsh: Nawr te, Weinidog, i ni gael trafod rhai o'r materion sydd wir yn mynd â bryd pobl Cymru - mae yna heriau eithriadol, wrth gwrs, yn wynebu nifer o fusnesau ar hyn o bryd yng Nghymru, sy'n gorfod dygymod â chynnydd sylweddol ym mhris ynni. Mae hynny'n effeithio yn arbennig ar fusnesau sydd yn ddefnyddwyr ynni dwys. Dŷn ni'n ymwybodol o drafodaethau sy'n digwydd rhwng adrannau ar lefel Llywodraeth y Deyrnas Unedig. Gallwch chi ddweud wrthym ni pa drafodaethau sy'n digwydd oddi fewn i Lywodraeth Cymru, gyda chi fel Gweinidog cyllid, i edrych ar y posibilrwydd o gynnig cymorth ychwanegol i'r busnesau yng Nghymru sy'n cael eu heffeithio gan hyn?
English: Well, the Minister for Climate Change has written to the UK Government, to urge them to take all possible action to protect people and businesses at this point. And I know that she received a briefing from Ofgem on 21 September, where she sought assurances on the part of consumers. In terms of businesses, clearly, we are concerned about the impact of the increase of energy costs, as we are in terms of the impact on public services as well. Ultimately, the UK Government does need to step in to this place, because this is the kind of area where it does need the fire power that the UK Government has, which we don't have. Beyond that, I'm having further discussions about support for businesses for the remainder of the financial year, through the additional funding that we have in respect of COVID, which is yet to be allocated, although I don't want to suggest that that's necessarily tied to energy, but I just want to reassure that additional support for business is being discussed at the moment.
Welsh: Wel, mae'r Gweinidog Newid Hinsawdd wedi ysgrifennu at Lywodraeth y DU i'w hannog i weithredu ym mhob ffordd sy'n bosibl i ddiogelu pobl a busnesau ar y pwynt hwn. A gwn iddi gael sesiwn friffio gydag Ofgem ar 21 Medi, lle bu'n ceisio sicrwydd ar ran defnyddwyr. O ran busnesau, yn amlwg, rydym yn pryderu am effaith y cynnydd mewn costau ynni, yn ogystal â'r effaith ar wasanaethau cyhoeddus hefyd. Yn y pen draw, mae angen i Lywodraeth y DU weithredu ar hyn, gan mai dyma'r math o faes lle mae angen y grym sydd gan Lywodraeth y DU, yn wahanol i ni. Y tu hwnt i hynny, rwy'n cael trafodaethau pellach ynghylch cymorth i fusnesau am weddill y flwyddyn ariannol, drwy'r cyllid ychwanegol sydd gennym mewn perthynas â COVID, sydd eto i'w ddyrannu, er nad wyf yn awgrymu bod hwnnw ynghlwm wrth ynni o reidrwydd, ond hoffwn roi sicrwydd fod cymorth ychwanegol i fusnesau'n cael ei drafod ar hyn o bryd.
English: Well thank you for that. You've made the point for us, I think, that the UK Government has powers that we don't have in this place to respond to this. And once again, exceptional circumstances, as we're facing at the moment, show how few powers and macroeconomic levers we have here in Wales to be able to respond to different crises. We saw elements of that with regard to the pandemic. The Institute for Fiscal Studies said that devolved governments had been held back in their fiscal response to the pandemic by insufficient reserved funds, by limited borrowing powers, and so on. Now, your argument as a Government debate last week took us in that direction as well, regarding the failures and deficiencies of the current settlement in the fiscal context. So, in the light of all of this, do you acknowledge that the current settlement is insufficient, that we need to renegotiate the fiscal framework, and to do that to strengthen, of course, the fiscal powers that we have here in Wales, to empower us to respond better to situations as they arise?
Welsh: Wel, diolch am hynny. Dŷch chi wedi gwneud y pwynt i fi, dwi'n meddwl, drwy ddweud bod gan Lywodraeth y Deyrnas Unedig bwerau sydd ddim gennym ni yn y fan hyn i ymateb i hyn. Ac wrth gwrs, unwaith eto, mae amgylchiadau eithriadol fel rŷn ni'n eu hwynebu ar hyn o bryd yn dangos cyn lleied o bwerau a dylanwad macroeconomaidd sydd gennym ni fan hyn yng Nghymru i fedru ymateb i wahanol argyfyngau. Mi welsom ni hefyd elfennau o hynny, wrth gwrs, yn ymwneud â'r pandemig; mi wnaeth yr Institute for Fiscal Studies ddadlau bod llywodraethau datganoledig wedi cael eu dal yn ôl yn eu hymateb cyllidol i'r pandemig - gan gronfeydd wrth gefn annigonol, gan bwerau benthyg cyfyngedig, ac yn y blaen. Nawr, roedd eich dadl chi fel Llywodraeth yr wythnos diwethaf hefyd, wrth gwrs, yn mynd â ni i'r un cyfeiriad, o safbwynt methiant a diffygion y setliad presennol yn y cyd-destun cyllidol yna. Felly, yng ngoleuni hyn oll, ydych chi'n cydnabod bod y setliad presennol yn annigonol, bod angen ail-negodi'r fframwaith gyllido, a gwneud hynny er mwyn cryfhau'r pwerau cyllidol sydd gennym ni fan hyn yng Nghymru, er mwyn ein hymbweru ni i ymateb yn well i sefyllfaoedd fel y maen nhw'n codi?
English: Yes, I do agree that the fiscal framework and the statement of funding policy, which sits alongside that, do need to be revisited, and particularly so in relation to fiscal flexibilities. I have the opportunity tomorrow, at a finance Ministers' quadrilateral, to make exactly that point, alongside Ministers from Northern Ireland and Scotland, who share our concern that we should be able to carry funding over for a 12-month period, for example, when we get late additional consequential funding announced in the year. We should have the ability to draw more down from the Wales reserve, and we should have the ability to have greater borrowing powers. And those are some examples of the additional flexibilities that would be useful purely for good budget management, if nothing else. So, those discussions will be ongoing with the new Chief Secretary to the Treasury tomorrow. When we previously discussed it with the previous Chief Secretary, it was agreed that this would be an ongoing discussion. So, I do hope that we're able to make some progress.
Welsh: Ydw, rwy'n cytuno bod angen ailedrych ar y fframwaith cyllidol a'r datganiad o bolisi ariannu sy'n cyd-fynd ag ef, ac yn arbennig felly mewn perthynas â hyblygrwydd cyllidol. Mae gennyf gyfle yfory, yng nghyfarfod pedairochrog y Gweinidogion cyllid, i godi'r union bwynt hwnnw, ochr yn ochr â Gweinidogion o Ogledd Iwerddon a'r Alban, sy'n rhannu ein pryder y dylem allu cario cyllid ymlaen am gyfnod o 12 mis, er enghraifft, pan gawn gyllid canlyniadol ychwanegol hwyr wedi ei gyhoeddi yn ystod y flwyddyn. Dylai fod gennym allu i ddefnyddio mwy o arian o gronfa wrth gefn Cymru, a dylai fod gennym allu i gael mwy o bwerau benthyca. A dyna rai enghreifftiau o'r hyblygrwydd ychwanegol a fyddai'n ddefnyddiol ar gyfer rheoli'r gyllideb yn dda, yn anad dim. Felly, bydd y trafodaethau hynny'n parhau gyda Phrif Ysgrifennydd newydd y Trysorlys yfory. Pan wnaethom drafod y mater o'r blaen gyda'r Prif Ysgrifennydd blaenorol, cytunwyd y byddai hon yn drafodaeth barhaus. Felly, rwy'n gobeithio y gallwn wneud rhywfaint o gynnydd.
English: Thank you very much. And of course, in the meantime, it's important that this Government does turn over every stone in order to create the revival that we all want to see. The Federation of Small Businesses, for example, is proposing a package of possible measures that would contribute to that, through using procurement. They also talk about encouraging more start-ups, and including the employment levy, and so on. But procurement, certainly, that you do already have as a Government here in Wales, could have that transformative impact that I'm sure that we all want to see with regard to the economy. Now, we've all argued that we need to increase how much public procurement funding stays in Wales from around the current 52 per cent. We as a party have said that we would want to aim towards 70 per cent, and of course, with every 1 per cent in addition, that means 2,000 jobs, so an increase of 20 per cent would mean an increase of 40,000 jobs, and that would be achieved without spending more money. That money is being spent already, but we'd be able to do that in a much smarter way. So, what are you going to do to achieve that potential and fulfil it, and will you commit to a target, as Plaid Cymru is aiming towards, to maximise the value of the Welsh pound, which would have such a positive impact on the economy and on people's lives?
Welsh: Diolch yn fawr iawn. Ac wrth gwrs, yn y cyfamser, mae'n bwysig bod y Llywodraeth yma'n troi pob carreg bosib er mwyn creu'r adferiad dŷn ni eisiau ei weld. Ac mae'r Ffederasiwn Busnesau Bach, er enghraifft, yn cynnig pecyn o fesurau posib a fyddai'n cyfrannu at hynny, drwy ddefnyddio caffael. Maen nhw hefyd yn sôn am annog mwy o start-ups a chynyddu'r lwfans cyflogaeth, ac ati. Ond mae caffael, wrth gwrs, yn benodol, yn un arf sydd yn eich meddiant chi fel Llywodraeth yma yng Nghymru, ac yn rhywbeth a all gael yr effaith drawsnewidiol dwi'n siŵr dŷn ni i gyd eisiau ei gweld ar yr economi. Nawr, rŷn ni i gyd wedi dadlau bod angen cynyddu faint o arian caffael cyhoeddus Cymreig sy'n aros yng Nghymru o'r o gwmpas 52 y cant presennol. Rŷn ni fel plaid wedi dweud y bydden ni eisiau anelu at o leiaf 70 y cant o hwnnw, ac wrth gwrs mae pob 1 y cant yn ychwanegol yn cynrychioli 2,000 o swyddi. Felly, mi fyddai cynnydd o 20 y cant yn cynrychioli 40,000 o swyddi o fewn yr economi yng Nghymru, a beth sy'n wych am hynny yw byddai hynny'n cael ei wireddu heb wario mwy o bres. Mae'r pres yna'n cael ei wario yn barod, ond bydden ni'n gallu gwneud hynny mewn ffordd llawer mwy clyfar. Felly, beth ŷch chi'n mynd i'w wneud i wireddu'r potensial hwnnw, ac a wnewch chi nawr ymrwymo i darged, fel mae Plaid Cymru yn anelu ato fe, er mwyn uchafu gwerth y bunt Gymreig, a fyddai, wrth gwrs, yn cael dylanwad mor bositif ar yr economi ac ar fywydau pobl yng Nghymru?
English: I would commend the Sell2Wales dashboard to the Member and to all colleagues as an opportunity to have a really important snapshot of the situation in terms of procurement here in Wales. So, between July and September there were 1,078 contracts awarded to suppliers on that, and of those, 706 were awarded to Welsh suppliers. So, clearly we want to keep improving on those figures, and there are different ways to do that. One of the things I'm particularly interested in, and we've started off a piece of work on it, is better understanding the supply chain voids that we have here in Wales, where we can step into those areas where there's no logical reason why we're purchasing from elsewhere, and to create those jobs here in Wales. Procurement is about even more than that, really. We're really focused on the social value and the environmental value of procurement. So, we recently published our new social value themes, outcomes and measures, which is an important intervention there, and we've also published a new Wales procurement statement, which sets out the kind of additional value that we want to see brought to our public procurement here in Wales. And we're also looking at our grants, because of course grants outweigh public procurement in many ways in terms of the funding that is allocated through those, so we're looking again at what social value we can be deriving from our grants here in Wales. But it's clearly an area where we both have a shared interest in ensuring that more of these contracts are won by businesses here in Wales.
Welsh: Byddwn yn cymeradwyo dangosfwrdd GwerthwchiGymru i'r Aelod ac i'r holl gyd-Aelodau fel cyfle i gael cipolwg pwysig iawn ar y sefyllfa gaffael yma yng Nghymru. Felly, rhwng mis Gorffennaf a mis Medi, dyfarnwyd 1,078 o gontractau i gyflenwyr, ac o'r rheini, dyfarnwyd 706 i gyflenwyr Cymreig. Felly yn amlwg, rydym am barhau i wella'r ffigurau hynny, ac mae gwahanol ffyrdd o wneud hynny. Un o'r pethau y mae gennyf ddiddordeb arbennig ynddynt, ac rydym wedi cychwyn gweithio arno, yw deall yn well y bylchau sydd gennym yn y gadwyn gyflenwi yma yng Nghymru, ble y gallwn eu llenwi pan nad oes unrhyw reswm rhesymegol pam ein bod yn prynu o fannau eraill, a chreu'r swyddi hynny yma yng Nghymru. Mae caffael yn ymwneud â hyd yn oed mwy na hynny mewn gwirionedd. Rydym yn canolbwyntio'n gryf ar werth cymdeithasol a gwerth amgylcheddol caffael. Felly, gwnaethom gyhoeddi ein themâu, canlyniadau a mesurau gwerth cymdeithasol newydd yn ddiweddar, sy'n ymyrraeth bwysig yn y maes hwnnw, ac rydym hefyd wedi cyhoeddi datganiad caffael newydd i Gymru, sy'n nodi'r math o werth ychwanegol rydym am ei weld yn ein caffael cyhoeddus yma yng Nghymru. Ac rydym hefyd yn edrych ar ein grantiau, oherwydd wrth gwrs, mae grantiau'n gorbwyso caffael cyhoeddus mewn sawl ffordd o ran y cyllid a ddyrennir drwyddynt, felly rydym yn edrych eto ar ba werth cymdeithasol y gallwn ei gael o'n grantiau yma yng Nghymru. Ond mae'n amlwg yn faes lle mae gan y ddau ohonom ddiddordeb cyffredin mewn sicrhau bod busnesau yma yng Nghymru yn ennill mwy o'r contractau hyn.
English: I'd like to declare an interest at the outset, as I am a member of Rhondda Cynon Taf County Borough Council until May of next year.
Welsh: Hoffwn ddatgan buddiant ar y dechrau, gan fy mod yn aelod o Gyngor Bwrdeistref Sirol Rhondda Cynon Taf hyd at mis Mai flwyddyn nesaf.
English: In the current financial year, we provided local government with a 3.8 per cent increase in their core budget, building on the significant increase we provided in 2020-21. In addition, we have made over £325 million available through the local government hardship fund to help local government to respond to the pandemic.
Welsh: Yn y flwyddyn ariannol gyfredol, gwnaethom ddarparu cynnydd o 3.8 y cant i gyllideb graidd llywodraeth leol, gan adeiladu ar y cynnydd sylweddol a ddarparwyd gennym yn 2020-21. Yn ogystal, rydym wedi darparu dros £325 miliwn drwy'r gronfa galedi i lywodraeth leol er mwyn helpu llywodraeth leol i ymateb i'r pandemig.